Miss World 1953

Ang Miss World 1953 ay ang ikatlong edisyon ng Miss World pageant, na ginanap sa Lyceum Ballroom sa Londres, Reyno Unido noong 19 Oktubre 1953.

Pagkatapos ng kompetisyon, kinoronahan ni May-Louise Flodin ng Suwesya si Denise Perrier ng Pransiya bilang Miss World 1953. Ito ang kauna-unahang tagumpay ng Pransiya sa kasaysayan ng kompetisyon. Nagtapos bilang first runner-up si Alexandra Ladikou ng Gresya, samantalang nagtapos bilang second runner-up si Marina Papaelia ng Ehipto.

Mga kandidata mula sa labinlimang bansa ang lumahok sa kompetisyong ito. Pinangunahan ni Eric Morley ang kompetisyon.

 Kasaysayan 

 Pagpili ng mga kalahok 
Ang mga kalahok mula sa labinlimang bansa ay napili upang lumahok sa kompetisyon. Isang kandidata ang nailuklok upang kumatawan sa kanyang bansa/teritoryo matapos maging isang runner-up sa kanyang kompetisyong pambansa, at dalawang kandidata ang nailuklok upang kumatawan sa kanilang bansa matapos ang pag-urong ng orihinal na kalahok. 

 Mga pagpalit 
Dapat sanang kakatawan sa bansang Ehipto sa edisyong ito si Miss Egypt 1953 Antigone Costanda. Gayunpaman, dahil sa hindi isiniwalat na dahilan, siya ay pinalitan ng kanyang first runner-up na si Marina Papaelia. Kalaunan ay lumahok sa sumunod na edisyon si Costanda at nagwagi.

Dahil pinili ni Miss France 1953 Sylviane Carpentier na huwag sumali sa Miss World o sa Miss Universe upang magpakasal, dalawang magkaibang kompetisyon ang isinagawa upang piliin ang kinatawan ng Pransiya para sa Miss World at Miss Universe. Ang Miss Cinémonde pageant ang naatasang pumili ng kandidata ng Pransiya sa Miss Universe, samantalang ang French Committee of Elegance ang naatasang pumili ng kandidata ng Pransiya sa Miss World. Kalaunan ay napili si Denise Perrier bilang kinatawan ng Pransiya sa Miss World, habang napili si Christiane Martel bilang kinatawan ng Pransiya sa Miss Universe. Parehong nagwagi ang dalawa sa kanilang sinalihang internasyonal na kompetisyon.

 Mga unang pagsali at pag-urong 
Lumahok sa unang pagkakataon ang mga bansang Ceylon, Ehipto, Gresya, Israel, Monako, at Noruwega sa edisyong ito. Hindi sumali si Mary Murphy ng Irlanda sa edisyong ito dahil siya ay nagkasakit. 

Dapat sanang lalahok sa edisyong ito si Sepia Degehet ng Belhika, ngunit ipinadala na lamang ng Miss Belgium si Degehet sa Miss Europe matapos ang pangyayaring idinulot ng kandidata ng Belhika noong nakaraang taon. Hindi rin kumalahok si Marcella Mariani ng Italya matapos makatanggap ng alok para sa isang pelikula. Dapat rin sanang lalahok sina Lore Felger ng Austrya Leyla Saroufin ng Libano, subalit hindi sila nakasali dahil sa kakulangan sa isponsor.

 Mga resulta 

 Mga pagkakalagay 
PagkakalagayKandidataMiss World 1953  Pransiya – Denise Perrier1st runner-up  Gresya – Alexandra Ladikou2nd runner-up  Ehipto – Marina Papaelia3rd runner-up  Ceylon – Manel Illangakoon4th runner-up  Estados Unidos – Mary Kemp Griffin

 Kompetisyon 

 Pormat 
Pumarada muna ang labing-isang kandidata suot ang kanilang evening gown sa harapan ng mga hurado. Pagkatapos ay pumarada naman ang labing-isang kandidata sa kanilang mga damit panlangoy. Pagkatapos ng pagrampa sa kanilang mga damit panlangoy, inanunsyo ni Eric Morley ang limang pinalista upang iparampa muli sa harapan ng mga hurado habang suot ang kanilang mga evening gown.

 Komite sa pagpili 

 Cowan Dobson – Isang portrait artist mula sa Eskosya
 Charles Eade – direktor ng dyaryong Sunday Dispatch
 Margaret Lockwood – Ingles na aktres
 David Niven – Ingles na aktor
 M. Pireur – miyembro ng komite ng Miss Europe
 Godfrey Winn – Mamamahayag na Ingles

 Mga kandidata 
Labinlimang kandidata ang lumahok para sa titulo.
BansaKandidataEdadBayan CeylonManel Illangakoon20Colombo DinamarkaIngrid Andersen21Copenhague EhiptoMarina Papaelia20Cairo Estados UnidosMary Kemp Griffin23Los Angeles Gran BritanyaBrenda Mee20Derby GresyaAlexandra Ladikou20Kavala IsraelHavatzelet Dror19Tel-Abib Kanlurang AlemanyaWilma Kanders20Düsseldorf MonakoElizabeth Chovisky18Monako NoruwegaSolveig Gulbrandsen23Oslo OlandaYvonne Meijer20Haarlem PinlandiyaMaija-Riitta Tuomaala19Helsinki PransiyaDenise Perrier18Ambérieu-en-Bugey SuwesyaIngrid Johansson18Estokolmo SuwisaOdette Michel19Zürich

 Mga tala 

 Mga sanggunian 

 Panlabas na kawing 

 Opisyal na website

Kategorya:Miss World
Kategorya:1953